CELEX: 32018D2012
Language: bg
Date: 2018-12-17 00:00:00
Title: Решение (ОВППС) 2018/2012 на Съвета от 17 декември 2018 година за изменение на Решение (ОВППС) 2015/1333 относно ограничителни мерки с оглед на положението в Либия

18.12.2018   
               
               
                  BG
               
               
                  Официален вестник на Европейския съюз
               
               
                  L 322/51
               
            
         РЕШЕНИЕ (ОВППС) 2018/2012 НА СЪВЕТА
         от 17 декември 2018 година
         за изменение на Решение (ОВППС) 2015/1333 относно ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 31 юли 2015 г. Съветът прие Решение (ОВППС) 2015/1333 (1) относно ограничителни мерки с оглед на положението в Либия.
                  
               
                     (2)
                  
                  
                     На 5 ноември 2018 г. Съветът за сигурност на Организацията на обединените нации (ССООН) прие Резолюция 2441 (2018), в която отново потвърди своя твърд ангажимент по отношение на суверенитета, независимостта, териториалната цялост и националното единство на Либия и посочи, че положението в Либия продължава да е заплаха за международния мир и сигурност.
                  
               
                     (3)
                  
                  
                     ССООН реши, че разрешенията, дадени с Резолюция 2146 (2014) на ССООН, и наложените с нея мерки трябва да се прилагат по отношение на плавателни съдове, които товарят, превозват или разтоварват нефт, включително суров нефт и рафинирани нефтопродукти, които се изнасят незаконно или за които има опити да бъдат изнасяни незаконно от територията на Либия.
                  
               
                     (4)
                  
                  
                     Освен това ССООН посочи, че действия, които заплашват мира, стабилността и сигурността в Либия или препятстват или застрашават успешното приключване на политическия преход, могат да включват планирането, ръководенето или извършването на действия, свързани със сексуално и основано на пола насилие, макар и да не се ограничават само до тях.
                  
               
                     (5)
                  
                  
                     Необходими са допълнителни действия на Съюза с оглед изпълнението на някои от мерките в настоящото решение.
                  
               
                     (6)
                  
                  
                     Поради това Решение (ОВППС) 2015/1333 следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2015/1333 се изменя, както следва:
            
                        1)
                     
                     
                        В член 6 параграф 1 се заменя със следното:
                        
                           „1.   Държавите членки могат, в съответствие с точки 5—9 от Резолюция 2146 (2014) на ССООН, точка 2 от Резолюция 2362 (2017) на ССООН и точка 2 от Резолюция 2441 (2018) на ССООН, да извършват проверка на посочени плавателни съдове в открито море, като използват всички мерки, съизмерими с конкретните обстоятелства, при пълно спазване на международното хуманитарно право и международното право в областта на правата на човека, което е приложимо, да извършват такива проверки и да нареждат на плавателните съдове да предприемат подходящи действия за връщане на нефта, включително суровия нефт и рафинираните нефтопродукти, в Либия, със съгласието и в координация с правителството на Либия.“
                        
                     
                  
                        2)
                     
                     
                        В член 8 параграф 1 се заменя със следното:
                        
                           „1.   Държавите членки предприемат необходимите мерки за предотвратяване на влизането или транзитното преминаване през техните територии на лицата, посочени от Съвета за сигурност или от Комитета и за които се прилагат ограничения за пътуване в съответствие с точка 22 от Резолюция 1970 (2011) на ССООН, точка 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН, точка 11 от Резолюция 2362 (2017) на ССООН и точка 11 от Резолюция 2441 (2018) на ССООН, включени в списъка в приложение I.“
                        
                     
                  
                        3)
                     
                     
                        В член 9 параграф 1 се заменя със следното:
                        
                           „1.   Замразяват се всички финансови средства, други финансови активи и икономически ресурси, притежавани или контролирани пряко или непряко от лица и образувания, посочени от Съвета за сигурност или от Комитета и подлежащи на замразяване на активите в съответствие с точка 22 от Резолюция 1970 (2011) на ССООН, точки 19 и 23 от Резолюция 1973 (2011) на ССООН, точка 4 от Резолюция 2174 (2014) на ССООН, точка 11 от Резолюция 2213 (2015) на ССООН, точка 11 от Резолюция 2362 (2017) на ССООН и точка 11 от Резолюция 2441 (2018) на ССООН, включени в списъка в приложение III.“
                        
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 17 декември 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  Решение (ОВППС) 2015/1333 на Съвета от 31 юли 2015 г. относно ограничителни мерки с оглед на положението в Либия и за отмяна на решение 2011/137/ОВППС (ОВ L 206, 1.8.2015 г., стр. 34).